stanford-oval/wikipedia huggingface dataset:
Svartholman merilinnoitus
Matkailukohde

Linnoitussaaressa sijaitsee Museoviraston tuottama Svartholman historiasta kertova näyttely. Näyttely kertoo linnoituksen rakentamisvaiheesta, sen palveluksesta sotilaskäytössä sekä pitkästä restaurointiprojektista. Näyttelyssä on esillä linnoituksesta löytynyttä esineistöä sekä linnoituksen pienoismalli. Saareen ja linnoitukseen voi tutustua myös opastetuilla kävelykierroksilla. Lisäksi saaressa on museomyymälä, ravintola ja vierasvenesatama. Osassa linnoituksen raunioista on sortumavaara, joten muureilla tulee liikkua varovaisesti.[lähde? ]
Svartholman saarelle pääsee kesällä päivittäin Loviisan keskustasta lähtevällä reittilaivalla. Matka-aika on 45 minuuttia.[lähde? ]
Kuvia

Etualalla linnoituksen pääporttia suojaavan tenaljin kulma ja taustalla bastioni Nordenskiöld.
Linnoituksen pohjoinen kurtiini ja pääportti bastioni Qveckfeltin ampumatasanteelta kuvattuna. Taustalla bastioni Nordenskiöld.
Oikealla bastioni Röökin terävä kärki ja taustalla bastioni Nordenskiöld.
Bastioni Nordenskiöldin taidokkaasti holvattua muuria.
Svartholman linnoitussaarta kiertää lähes suoraan merestä nouseva rantavarustus.
Linnoituksen sisäpiha. Kuvassa vasemmalla läntisen kasarmin rauniot ja oikealla restauroitu pohjoinen kasarmi.
Museovirasto on restauroinut linnoituksen rakenteita 1960-luvulta lähtien.
Kirjallisuutta

Sampo Ahto: Suomenlahden rauniolinnat.  Helsinki:  Sotasokeat ry, 1977.  Sivut 71–98.
Aiheesta muualla

Kuvia tai muita tiedostoja aiheesta Svartholman merilinnoitus Wikimedia Commonsissa
Svartholman ravintola (Arkistoitu – Internet Archive)
Svartholman merilinnoitus; Luontoon.fi, Metsähallitus
Svartholman merilinnoitus
Seventh Rum of a Seventh Rum

| Seventh Rum Of A Seventh Rum Alestorm |
| --- | --- | --- |

Studioalbumin tiedot
 Julkaistu: 24. kesäkuuta 2022
 Levy-yhtiö: Napalm Records
Listasijoitukset
  3. 
Alestormin muut julkaisut
| Curse of the Crystal Coconut 2020 | Seventh Rum Of A Seventh Rum 2022 |   |
Singlet albumilta Seventh Rum of a Seventh Rum
 ”Magellan’s Expedition” Julkaistu: 6. huhtikuuta 2022  ”P.A.R.T.Y.” Julkaistu: 4. toukokuuta 2022  ”The Battle of Cape Fear River” Julkaistu: 1. kesäkuuta 2022  ”Seventh Rum of a Seventh Rum” Julkaistu: 22. kesäkuuta 2022
Seventh Rum Of A Seventh Rum on skotlantilaisen power metal -yhtye Alestormin seitsemäs studioalbumi. Albumi julkaistiin 24. kesäkuuta 2022 Napalm Recordsin kautta. Albumilta on julkaistu singlet “Magellan’s Expedition”, “P.A.R.T.Y.”,, sekä ”The Battle of Cape Fear River”.
Kappaleet

Magellan’s Expedition – 4.38
The Battle of Cape Fear River – 3.06
Cannonball – 3.57
P.A.R.T.Y. – 3.23
Under Blackened Banners – 4.39
Magyarország – 3.58
Seventh Rum of a Seventh Rum – 3.21
Bite the Hook Hand That Feeds – 4.09
Return to Tortuga – 3.54
Come to Brazil – 2.09
Wooden Leg (Part III) – 5.44
Kokoonpano

Christopher Bowes - laulu, keytar
Gareth Murdock - basso
Mate Bodor - kitara
Peter Alcorn - rummut
Elliot Vernon - koskettimet
Arvostelut

Imperiumi: 6½/10
Inferno:
Kaaoszine:  Viitattu 25.6.2022.
Aiheesta muualla

Seventh Rum of a Seventh Rum Discogsissa. (englanniksi)
Albumi Seventh Rum of a Seventh Rum Encyclopaedia Metallum -sivustolla (englanniksi)
Stockholms Rederi Svea

Stockholms Rederi AB Svea oli ruotsalainen laivavarustamokonserni, jonka Johnson Line AB osti 1987. Svea oli yksi Silja Linen osakasvarustamoista.
Rederi AB Svea perustettiin 1871 Tukholmassa. Ennen vuosisadan vaihdetta yritykseen liitettiin ostojen kautta pieniä höyrylaivayhtiöitä, jotka liikennöivät Ruotsin rannikolla ja Itämerellä. 1907 yritys osti Stockholms Ångfartygs AB:n. Kun myyjä toivoi, että nimi "Stockholm" säilyisi, päätettiin Rederi AB Svea perustaa uudelleen, ja nimeksi tuli nyt Stockholms Rederi AB Svea.
Ensimmäisen maailmansodan jälkeen, kun Suomi oli itsenäistynyt, aloitti yhtiö kahden suomalaisen varustamon, Finska Ångfartygs AB:n (FÅA) ja Ångfartygs AB Boren, kanssa Tukholman ja Turun välisen liikenteen. Tästä yhteistyöstä syntyi sitten aikanaan Silja Line.
Useimmat Ruotsin sisäistä liikennettä hoitavat linjat lopetettiin toisen maailmansodan jälkeen, jolloin rautatie- ja maantieliikenteen kilpailu muuttui ankaraksi. Svea sen sijaan jatkoi rahtiliikennettä hoitavana varustamona painopisteenä manner-Euroopan linjat, mutta sillä oli myös liikennettä Välimerelle ja Etelä-Amerikkaan.
Svean vanha matkustajalinjaverkosta oli hyvin vahva myös Etelä-Ruotsissa, jossa oli liikennettä Skånen rannikkokaupungeista Tanskaan ja Saksaan. Kun rannikkoliikenne lopetettiin, Svea ryhtyi rakentamaan nykyaikaista lauttaliikennettä niillekin seuduille tytäryhtiönsä Linjebussin nimissä, joka hoiti Juutinrauman lauttaliikennettä Tanskaan sekä myöhemmin myös lauttaliikennettä Saksaan yhtiönsä Trave Linen nimellä. Osa tästä toiminnasta on siirtynyt Scandlines-nimelle.
Axel Johnson Gruppeniin kuulunut Rederiaktiebolaget Nordstjernan (myöhemmin Nordstjernan Ab) osti vuonna 1975 Stockholms Rederi AB Svean sen jouduttua taloudellisiin vaikeuksiin. Varustamon laivastoon kuului siirtymävaiheessa matkustajalauttojen lisäksi kaksi suurta tankkialusta, pieniä tankki- ja rahtilaivoja. Svea lakkautettiin 1981 kokonaan varustamona, ja siitä tuli kiinteistöyhtiö.
Sen lisäksi, että Stockholms Rederi AB Svea harjoitti varustamotoimintaa, se omisti vuosina 1916–1970 Finnbodan telakan.
Stabæk IF

Stabæk Idrætsforening on norjalainen urheiluseura Bærumin kunnasta. Seura perustettiin vuonna 1912, ja se on nimetty Bærumiin kuuluvan Stabekkin taajaman mukaan.
Seuralla on jaostot alppihiihdolle, jalkapallolle (Stabæk Fotball), jääpallolle, käsipallolle ja suunnistukselle. Jalkapallo- ja käsipallojaostot muodostavat hallinnollisesti omat seuransa.
Aiheesta muualla

Seuran sivusto (norjaksi)
Stilton (juusto)

Stiltonia
Stilton on englantilainen homejuusto, jota valmistetaan sekä valko- että sinihomejuustona. Näistä sinihomejuusto on huomattavasti tunnetumpi. Stiltonjuustoja valmistetaan Leicestershiren, Nottinghamshiren ja Derbyshiren kreivikunnissa. Vain kuudella meijerillä on lisenssi valmistaa aitoa stiltonia.
Stiltonia on tehty 1700-luvun alkupuolelta asti. Sen valmistus aloitettiin Melton Mowbrayn alueella – Stiltonin kylä, josta juusto sai nimensä, oli paikka, jossa sitä myytiin, noin 120 kilometriä Lontoosta pohjoiseen.
Aiheesta muualla

Kuvia tai muita tiedostoja aiheesta Stilton Wikimedia Commonsissa
Stockholms dageligt godt

Stockholms dageligt godt oli vuonna 1775 Tukholmassa ilmestynyt kristillinen aikakauslehti. Lehti käsitteli muun muassa uskonnollista herätystä ja pyrki tekemään liikehdintää laajemmin tunnetuksi. Lehdessä käsiteltiin myös Suomen varhaista kansanherätystä.
Sosiaalinen tarina

Sosiaalinen tarina on Carol Grayn vuonna 1991 kehittämä pedagoginen työmenetelmä, jonka avulla voidaan opettaa, niin lapsille kuin aikuisillekin, sosiaalisia taitoja ja jotka auttavat kehittämään mielen teoriaa. Näitä tarinoita käytetään erityisesti autististen ja Asperger-lasten kanssa. Sosiaalisen tarinan kirjoittamisessa noudatetaan tiettyä tyyliä ja muotoseikkoja.
Miten sosiaalinen tarina kirjoitetaan?

Pienemmille lapsille tarina kirjoitetaan minämuodossa ja käytetään minä-pronominia tai lapsen nimeä, mikäli lapsi puhuu itsestään omalla nimellään. Tarinasta tulee näin helposti omaksuttava ja sellainen, johon lapsen on helppo eläytyä. Nuorille ja aikuisille tarina voidaan kirjoittaa kolmannessa persoonassa hän-pronominia käyttäen.
Sosiaalisessa tarinassa tulee olla johdanto, jossa esitellään aihe, runko-osa, jossa on itse tarina, ja päätösosa, jossa tehdään yhteenveto tarinasta ja vielä kerrataan pääkohdat ja mahdolliset uudet toimintaehdotukset. Tarinalle annetaan myös otsikko.
Sosiaalisessa tarinassa käytetään erilaisia lauseita.
Sosiaalisen tarinan lauseet
Kuvailevat lauseet sisältävät asiapitoista tietoa, kuten mitä joku teki, keitä oli paikalla jne.
Näkökulmalauseet selittävät ihmisten sisäistä todellisuutta eli tunteita, ajatuksia, motiiveja, uskomuksia ja tietoja.
Yhteistyölauseet kuvailevat, ketkä voivat olla avuksi.
Ohjaavat lauseet ehdottavat, miten jossakin tietyssä tilanteessa voisi toimia.
Vahvistavat lauseet selittävät ihmisille tyypillisiä arvoja, mielipiteitä ja sääntöjä ja sitä, miksi tietyissä tilanteissa odotetaan käyttäydyttävän tietyllä tavalla.
Tarkistuslauseet ovat yleensä henkilön itsensä kirjoittamia, ja niissä hän tunnistaa keinoja, joiden avulla hän muistaa, miten hänen piti toimia.
Simpsoneiden lyhytfilmit

Maggie, Homer, Marge, Lisa ja Bart Simpson vuonna 1987.
Simpsoneiden lyhytfilmit ovat varhaisimpia, noin minuutin pituisia Simpsonin perheestä kertovia piirrosanimaatioita, joita esitettiin kevennyksinä televisiosarjan The Tracey Ullman Show kolmella ensimmäisellä tuotantokaudella vuosina 1987–1989. Sen jälkeen hahmot saivat oman televisiosarjansa, Simpsonit (The Simpsons).
Syntyhistoria

Sarjakuvapiirtäjä Matt Groening keksi ja luonnosteli hahmot odotusaulassa odottaessaan pääsyä tuottaja James L. Brooksin puheille. Simpsonin perheenjäsenet saivat nimensä Groeningin omien perheenjäsenien mukaan. Bartin nimi on tosin anagrammi sanasta ”brat”, kakara. Matt Groening kirjoitti jaksot ja laati storyboardit eli kuvakäsikirjoitukset. Perhe oli varsin karkeasti piirretty, sillä Groening lähetti raakaluonnokset sellaisinaan animaattoreille olettaen heidän siistivän niitä. Animaattorit kuitenkin vain jäljensivät Groeningin mallipiirrokset hahmoista. Lyhytfilmien animoinnin hoiti yhdysvaltalainen Klasky Csupo -studio. Värittäjänä toiminut Georgie Peluse päätti tehdä hahmoista ihonväriltään keltaisia.
Hahmojen ääninäyttelijät olivat samat kuin nykyisinkin: Dan Castellaneta (Homer), Julie Kavner (Marge), Nancy Cartwright (Bart) ja Yeardley Smith (Lisa). Castellaneta tosin esitti Homeria erilaisella äänellä kuin myöhemmin. Sivuhahmoista lyhytfilmeissä nähtiin vain isoisä ja Hassu-klovni, joita ääninäytteli Castellaneta. Lisan luonne oli aivan erilainen kuin myöhemmin, hän oli yhtä kauhukakara kuin Bartkin. Maggie osoittautui usein Simpsoneista älykkäimmäksi ja puhui joskus.
Lyhytfilmejä esitettiin kolmella The Tracey Ullman Show'n neljästä tuotantokaudesta. Neljännellä ja viimeisellä The Tracey Ullman Show'n kaudella Simpsoneilla oli jo oma puolen tunnin ohjelmapaikkansa.
Lyhytfilmit myöhemmissä Simpsoneissa

Ensimmäinen lyhytfilmi ”Good Night” ja hieman lyhennetyt versiot neljästä muusta sisältyvät Simpsonien 7. tuotantokauden kokoelmajaksoon ”Menneitä muistellen”. Lisäksi lyhytfilmi ”Family Portrait” nähdään 18. kauden jakson ”Ulalla uutisista” alussa (400:nnen jakson kunniaksi) ja lyhennetty versio lyhytfilmistä ”The Aquarium” 29. kauden jakson ”Lisan blues” alussa. Niihin on viitattu myös muilla tavoin eräissä Simpsonien jaksoissa; esimerkiksi 26. kauden jaksossa ”Kauhujen talo, osa 25” Tracey Ullman Show’n vanhat Simpsonit palaavat kummittelemaan nykyisten Simpsonien kotiin.
Vain muutama näistä lyhytfilmeistä on julkaistu DVD:llä. ”Good Night” sisältyy Simpsonien 1. kauden DVD-julkaisuun. Groening on ilmoittanut, että kaikki lyhytfilmit tulevat saataville matkapuhelimille.
Luettelo lyhytfilmeistä > 1. tuotantokausi

"Good Night"
"Watching TV"
"Jumping Bart"
"Babysitting Maggie"
"The Pacifier"
"Burping Contest"
"Dinnertime"
Luettelo lyhytfilmeistä > 2. tuotantokausi

"Making Faces"
"The Funeral"
"What Maggie's Thinking"
"Football"
"House of Cards"
"Bart and Homer's Dinner"
"Space Patrol"
"Bart's Haircut"
""World War III"
"The Perfect Crime"
"Scary Stories"
"Grampa and the Kids"
"The Pagans"
"Closeted"
"The Aquarium"
"Family Portrait"
"Bart's Hiccups"
"The Money Jar"
"The Art Museum"
"Zoo Story"
Luettelo lyhytfilmeistä > 3. tuotantokausi

"Shut Up, Simpsons"
"Shell Game"
"The Bart Simpson Show"
"Punching Bag"
"Simpson Christmas"
"The Krusty the Clown Show"
"Bart the Hero"
"Bart's Little Fantasy"
"Scary Movie"
"Homer Hypnotism"
"Shoplifting"
"Echo Canyon"
"Bathtime"
"Bart's Nightmare"
"Bart of the Jungle"
"Family Therapy"
"Maggie in Peril (Chapter One)"
"Maggie in Peril (The Thrilling Conclusion)"
"TV Simpsons"
Aiheesta muualla

Katsottavissa olevia Simpsoneiden lyhytfilmejä. (englanniksi)
http://www.simpsoncrazy.com/ (Arkistoitu – Internet Archive)
Simpsonit
| --- | --- |
Sekalaista:   alkutekstijakso  D’oh!  Duff Beer  Kauhujen talo  lyhytfilmit  Springfield  Springfieldin ala-aste  Springfieldin ydinvoimala  742 Evergreen Terrace 
Luettelot:   luettelo jaksoista  luettelo hahmoista  luettelo palkinnoista  luettelo DVD-julkaisuista  luettelo videopeleistä  luettelo vierailleista tähdistä 
Tuotantokaudet:   1.  2.  3.  4.  5.  6.  7.  8.  9.  10.  11.  12.  13.  14.  15.  16.  17.  18.  19.  20.  21.  22.  23.  24.  25.  26.  27.  28.  29.  30.  31.  32.  33.  34.  35. 
Elokuvat ja erikoisjaksot:   The Simpsons Movie  The Longest Daycare  Playdate with Destiny  Kuka ampui johtajan? 
Videopelit:   Bart vs. the Space Mutants  Bart vs. the World  Bart's Nightmare  Virtual Bart  Bart and the Beanstalk  Wrestling  Road Rage  Skateboarding  Hit & Run  The Simpsons Game  Tapped Out
Seventeen Seconds

| Seventeen Seconds The Cure |
| --- | --- | --- |

Studioalbumin tiedot
 Äänitetty : Morgan Studios, Lontoo
 Julkaistu: huhtikuu 1980
 Formaatti: LP
 Tuottaja(t): Mike Hedges, Robert Smith
 Tyylilaji: post-punk, goottirock
 Kesto: 35.33
 Levy-yhtiö: Fiction Records
The Curen muut julkaisut
| Boys Don’t Cry 1980 | Seventeen Seconds 1980 | Faith 1981 |
Singlet albumilta Seventeen Seconds
 ”A Forest” Julkaistu: 28 maaliskuuta 1980
Seventeen Seconds on englantilaisen rock-yhtye The Curen studioalbumi vuodelta 1980. Se julkaistiin uudelleen vuonna 2005, sisältäen toisen levyn, jolla on mm. demoja ja live-esityksiä levyn teon ajalta.
Kappaleet

A Reflection – 2.08
Play for Today – 3.38
Secrets – 3.19
In Your House – 4.06
Three – 2.35
The Final Sound – 0.52
A Forest – 5.54
M – 3.03
At Night – 5.54
Seventeen Seconds – 4.01
Kappaleet > Uudelleenjulkaisun bonuslevy

I'm a Cult Hero (I'm a Cult Hero -vinyyliltä Cult Hero -nimellä)
I Dig You ((I'm a Cult Hero -vinyyliltä Cult Hero -nimellä)
Another Journey by Train (kotidemo, instrumentaalikappale)
Secrets (kotidemo, instrumentaalikappale)
Seventeen Seconds (live)
In Your House (live)
Three (alt studio mix)
I Dig You (Cult Hero live)
I'm a Cult Hero (Cult Hero live)
M (live)
The Final Sound (live)
A Reflection (live)
Play for Today (live)
At Night (live)
A Forest (live)
Kokoonpano

Robert Smith ‎– kitara, laulu
Simon Gallup ‎– basso
Matthieu Hartley ‎– koskettimet
Laurence Tolhurst ‎– rummut
Arvostelut

AllMusic:
Soundi:
Soili Perkiö

Soili Perkiö (s. 28. maaliskuuta 1958 Helsinki) on suomalainen säveltäjä ja Sibelius-Akatemian musiikkikasvatuksen lehtori. Perkiö on säveltänyt yhteistyökumppaninsa, kirjailija Hannele Huovin runoja lauluksi usealla levyllä, alkaen lastenlevystä Vauvan vaaka (1995). He saivat vuonna 2009 yhdessä lastenkulttuurin valtionpalkinnon.
Varhaisiän musiikinopettajat ry:n myöntämän Vuoden lastenlevy -tunnustuksen Perkiö sai vuonna 2012 yhdessä Liisa Kallion kanssa julkaistusta teoksestaan Pikku Papun laulut, vuonna 2014 yhdessä Hannele Huovin kanssa Muumiperheen lauluretki -albumista ja vuonna 2019 levystä Nallen talvi, jolla on Perkiön sävellyksiä ja Matti Kallion sovituksia Eppu Nuotion runoihin. Vuonna 2019 Perkiö sai Pro Finlandia -mitalin.
Kirjoja

(osin)
Hilkka Hautsalo, Eve Alho, Soili Perkiö, kuvitus: Maija Ranta: Vauvojen laulun aika. WSOY. 1993.
Soili Perkiö & Hannele Huovi, kuvitus Kristiina Louhi: Vauvan vaaka. Lauluja ja leikkejä vauvaperheille. Tammi. 1995, (10. painos, 2012). Teokseen liittyvä CD-levy ja runokirja erillisjulkaisuja.
Liisa Kallio & Soili Perkiö: Pikku Papun laulut. Tammi. Teokseen liittyy CD-levy.
Soili Perkiö & Hannele Huovi, kuvitus Kristiina Louhi: Karvakorvan laulupurkki. Lauluja ja leikkejä lapsiperheille. Tammi, 2010.
Eeva Halonen, Leena Järvenpää ja Soili Perkiö (toim.), kuvitus: Minna-Kaisa Kuosmanen: Lumilauluja lapsille. Lasten parhaat kirjat.
Hannele Huovi & Soili Perkiö, kuvitus Kristiina Louhi: Tammen kultainen laulukirja. Tammi. 2011.
Soili Perkiö: Häntä pystyyn! Laulu- ja rytmileikkejä. Tammi.
Hannele Huovi & Soili Perkiö, kuvitus Jukka Lemmetty: Urpon ja Turpon lauluja. Tammi, 2011.  Teokseen liittyvä CD erillisjulkaisuna.
Soili Perkiö (toim.), kuvitus Terese Bast: Soiva laulukirja. 50 suomalaista lastenlaulua. Paina nappia ja laula mukana! Tammi, 2013.
Soili Perkiö & Hannele Huovi, kuvitus Riina ja Sami Kaarla: Muumiperheen lauluretki. Tammi. 2014. Teokseen liittyy CD-levy.
Diskografia

(osin, erillisjulkaisuja)
Diskografia > Albumit

Vauvan vaaka, lauluja ja leikkejä vauvaperheelle (2002,-), Tammi.
Karvakorvan laulupurkki (2010), Tammi.
Urpon ja Turpon lauluja (1998, 2011), Tammi,
Aiheesta muualla

Soili Perkiö (tammi.fi)
Springerville

| Springerville |
| --- | --- |


 Koordinaatit: 34°8′11″N, 109°16′45″W 
Valtio:  Yhdysvallat
Osavaltio:  Arizona
Piirikunta:  Apache
Hallinto:  
 – Pormestari:  Kay Dyson
Pinta-ala:  
 – Kokonaispinta-ala:  30,3 km²
 – Josta vettä:  0,4 km² (1,2 %)
Korkeus:  2 124 m
Väkiluku (2007):  1 980
 – Väestötiheys:  65,9 as./km²
Aikavyöhyke:  UTC-7
 
 http://www.springerville.com 
Infobox OKVirheellinen NIMI-arvo: 
Springerville on kunta (town) Apachen piirikunnassa, Arizonassa, Yhdysvalloissa. Vuonna 2009 Springervillessä asui 2 005 henkilöä.
Väestö

Vuoden 2000 väestönlaskennan aikaan Springervillessä asui 1 972  henkilöä ja siellä oli 753 taloutta ja 499 perhettä. Väestötiheys oli 65,9as./km². Springervillessä oli 896 asuntoa, joiden keskimääräinen tiheys oli 30,0 asuntoa/km².
Asukkaista 79,46% on valkoisia, 0,20% afroamerikkalaisia, 6,54% intiaaneja, 0,41% aasialaisia, 0,10% Tyynenmeren saarilta kotoisin olevia, 10,24% muita ja 3,04% monirotuisia. Hispaanoja oli 25,20% väestöstä.
Springervillessä oli 753 kotitaloutta joista 34,3% asui alle 18-vuotiaita lapsia, 50,6% asui yhdessä asuva aviopari ja 33,7% oli perheettömiä. 14,7% oli yksin asuvia yli 65-vuotiaita. Talouksien keskimääräinen koko oli 2,55 henkilöä, ja perheiden keskimääräinen koko oli 3,18 henkilöä.
Sataa naista kohden Springervillessä oli 95,7 miestä. Jokaista sataa yli 18-vuotiasta naista kohden, Springerville oli 91,8 yli 18-vuotiasta miestä.
Mediaanipalkka taloutta kohden oli 30 769 Yhdysvaltain dollaria, ja mediaanipalkka perhettä kohden oli 36 331 Yhdysvaltain dollaria. Miesten mediaanipalkka oli 32 313 Yhdysvaltain dollaria, ja naisten 19 519 Yhdysvaltain dollaria. Noin 14,7% perheistä ja 21,0% väestöstä eli köyhyysrajan alapuolella, heistä 25,4% oli alle 18-vuotiaita ja 21,6% yli 65-vuotiaita.
Väestö > Ikäjakauma

Eagarissa asuvien ikäjakauma prosentteina vuonna 2000:
0-18: 29,2%
18-24: 7,6%
25-44: 25,%
45-64: 23,4%
65- : 14,6%
Väestön mediaani-ikä oli 37 vuotta.
Aiheesta muualla

Kuvia tai muita tiedostoja aiheesta Springerville Wikimedia Commonsissa
Apachen piirikunnan kaupungit ja kylät
| --- | --- |
Kaupungit:   Eagar  Springerville  St. Johns 
Kylät:   Alpine  Burnside  Chinle  Concho  Dennehotso  Fort Defiance  Ganado  Greer  Houck  Lukachukai  Many Farms  McNary  Nazlini  Red Mesa  Rock Point  Rough Rock  Round Rock  Sanders  Sawmill  St. Michaels  Steamboat  Teec Nos Pos  Tsaile  Window Rock
Sotilaskuljetushelikopteri

Sotilaskuljetushelikopteri
Sotilaskuljetushelikopteri on helikopteri, joka on armeijan käytössä. Sillä kuljetetaan sotilaita. Lähes jokainen sotilaskuljetushelikopteri on jossain määrin panssaroitu. Vahvin panssari on ohjaamon, moottoreiden, vaihteiston ja polttoainesäiliöiden päällä. [lähde? ]
Sotilaskuljetushelikopterimalleja

Bell UH-1 Iroquois
NHIndustries NH90
Mil Mi-4
Tampereen lavantautiepidemia 1916

Tampereen lavantautiepidemia 1916 tapahtui Tampereella talvella 1915–1916, jolloin saastuneen vesijohtoveden levittämään lavantautiin sairastui 8,5 prosenttia kaupungin asukkaista eli 3 304 henkilöä. Sairastuneista 8,4 prosenttia eli 279 kuoli. Lavantautiin kuolleista 81 % kuului työväestöön.
Epidemia alkoi levitä jo vuoden 1915 lopulla, mutta täydellä voimalla se iski kaupunkiin tammi-maaliskuun aikana 1916. Tampereen vesijohtovesi otettiin Näsijärven pintavedestä eikä sitä puhdistettu mitenkään suodatusta lukuun ottamatta. Tartuntojen määrä lähti laskuun sen jälkeen kun vesijohtovettä alettiin puhdistaa kloorikalkkiliuoksella maaliskuun 1916 alusta lähtien. Kesäkuun 1916 jälkeen lavantautia esiintyi enää yksittäistapauksina. Keväällä 1916 jatkettiin myös vesilaitoksen imujohtoa kauemmas Näsijärven selälle.
Tampereen lavantautiepidemia oli vakavin vesijohtoveden välityksellä levinnyt kulkutautitapaus Suomessa 1900-luvulla. Tampereella oli ollut aiemmin pienempiä lavantautiepidemioita vuosina 1887 ja 1908–1909.
Epidemian kulusta on tehty animaatio, jonka tiedot pohjautuvat Tampereen kaupunginarkistosta saatuihin dokumentteihin:
Simon seurakunta

| Simon seurakunta |
| --- | --- |

 tunnus :  sijainti 
 Simon kirkko.
Tunnustuskunta:  evankelis-luterilainen
Hiippakunta:  Oulun hiippakunta
Rovastikunta:  Kemi-Tornion rovastikunta
Pääkirkko:  Simon kirkko
Perustettu:  1865
Jäsenmäärä:  2 264 (2021)
– Osuus asukkaista:  78,0 %
Kirkollisvero:  1,65 %
Kirkkoherra:  Laura Kinnunen
Verkkosivusto
Infobox OKNimi-testi OK: 
Simon seurakunta on Simon kunnassa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Kemi-Tornion rovastikuntaan.
Herätysliikkeet

Simon seurakunta kuuluu muun Lapin tavoin lestadiolaisuuden tukialueeseen. Simon alueen selvästi voimakkain suuntaus on vanhoillislestadiolaisuus ja alue kuuluu liikkeen vahvaan tukialueeseen.
Papisto

Seuraavat henkilöt ovat toimineet Simon seurakunnan kirkkoherroina:
Papisto > Kirkkoherrat

1880–1908: kirkkoherra Johan Alfred Keckman
1910–1932: kirkkoherra Kaarlo Töyry
1933–1968: kirkkoherra Kaarlo Sakari Immanuel Matinlassi
1969–1970: vt. kirkkoherra Osvald Carlson
1971–1973: kirkkoherra Martti Jaakko Takala
1973–1976: kirkkoherra Heimo Arvi Kajasviita
1976–2012: kirkkoherra Seppo Lohi
2012–2013: kirkkoherra Martti Puontila
2014–2019: kirkkoherra Ville Väkeväinen
2020–2022: kirkkoherra Pauli Kivioja
2022– kirkkoherra Laura Kinnunen
Aiheesta muualla

Seurakunnan kotisivut
Tampereen kulttuuriyhdistys

Tampereen Kulttuuriyhdistys ry
Tampereen kulttuuriyhdistys Ry on 22. huhtikuuta 1974 perustettu yhdistys, jonka tarkoituksena on toiminta-alueellaan toimia omaehtoisen kulttuurityön ja harrastustoiminnan virittäjänä ja kehittäjänä kansalaisten keskuudessa.
Yhdistys pyrkii kulttuuritason kohottamiseen ja yhteiskunnan kulttuuripalvelujen kehittämiseen siten, että ne voivat ulottua tasapuolisesti kansalaisten keskuuteen taloudellisista, alueellisista ja sosiaalisista tekijöistä riippumatta.Tarkoitus on myös edistää moniarvoista kulttuuriajattelua sekä tukea ja kehittää suomalaisia kulttuuriarvoja. Yhdistys pitää myös yhteyttä muihin kulttuurijärjestöihin
Tarkoituksensa toteuttamiseksi yhdistys harjoittaa jäsenistönsä keskuudessa ja sen ulkopuolella yhdistyksen tarkoitusperiä edistävää tiedotustyötä ja julkaisutoimintaa sekä järjestää kursseja, neuvottelutilaisuuksia, kokous- ja koulutustilaisuuksia, näyttelyitä ja juhlia. Näistä merkittävimpänä mainittakoon vuotuiset Niittyjuhlat, jotka samalla kunnioittavat Finlaysonin tehtaan omistajan, patruuna Wilhelm von Nottbeckin ja hänen perheensä merkitystä Tampereen ja koko Suomen teolliselle kehitykselle. Yhdistys osallistuu aktiivisesti myös koko Finlaysonin alueella tapahtuvan kulttuuritoiminnan kehittämiseen.